Diari Oficial de la Generalitat Valenciana


Sumari del DOGV 9085, del 17-05-2021 (2021/5099)

RESOLUCIÓ de 6 de maig de 2021, de la Conselleria d'Hisenda i Model Econòmic, per la qual s'autoritza una transferència de crèdit del capítol 2 al 4 en el Programa 313.40, Diversitat funcional o discapacitat, de la Vicepresidència i Conselleria d'Igualtat i Polítiques Inclusives, per un import d'1.261.320,79 euros. Expedient 16.008/21-045.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9085

Data del DOGV
:   17-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5099


Data del document
:   06-05-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 6 de maig de 2021, de la Conselleria d'Hisenda i Model Econòmic, per la qual s'autoritza una transferència de crèdit del capítol 2 al 4 en el Programa 313.40, Diversitat funcional o discapacitat, de la Vicepresidència i Conselleria d'Igualtat i Polítiques Inclusives, per un import d'1.261.320,79 euros. Expedient 16.008/21-045. [2021/5099]  
La Llei 4/2020, de 30 de desembre, de pressupostos per a 2021 inclou la línia de subvenció S2735 «PEI-Prestacions econòmiques per a l'atenció especialitzada en residències», en el capítol 4 del Programa 313.40, Diversitat funcional o discapacitat, amb una dotació inicial de 8.200.000 euros, que té com a objectiu atendre les necessitats d'atenció residencial i integral de les persones amb discapacitat o amb malaltia mental crònica que requereixen atenció assistencial i cures especials que no es poden prestar en el medi familiar i manquen de recursos econòmics individuals i familiars.  
Amb l'obertura del pressupost de despeses de l'exercici 2021, s'han comptabilitzat els compromisos de despeses de l'exercici anterior, adquirits degudament, per això la Vicepresidència i Conselleria d'Igualtat i Polítiques Inclusives, per a publicar els crèdits de la convocatòria per a l'exercici 2021, amb el crèdit inicialment previst i que s'havia estimat per a garantir el servei assistencial, planteja la necessitat d'incrementar la dotació de la línia S2735 esmentada per un import d'1.261.320,79 euros, mitjançant la transferència de disponibilitats existents en el capítol 2 del mateix programa.  
Amb aquesta finalitat i en virtut del que es disposa en l'article 39.5.c de la Llei 1/2015, d'hisenda pública, sector públic instrumental i subvencions, i dels articles 21 i 24 de la Llei 4/2020, de pressupostos de la Generalitat per a l'exercici 2021, la Conselleria d'Hisenda i Model Econòmic adopta la següent resolució:  
  
Primer  
Autoritzar una minoració de crèdit en l'aplicació pressupostària 27.68.79.155.57.3 per un import d'1.261.320,79 euros.  
  
Segon  
Autoritzar un increment de crèdit en l'aplicació pressupostària 55.13.71.114.27.1 per import d'1.261.320,79 euros, que permet incrementar la dotació de la línia de concurrència competitiva S2735, d'acord amb el detall següent:  
  
Codi Denominació Dotació anterior Modificació Dotació actual  
S2735 PEI-Prestacions econòmiques per a l'atenció especialitzada en residència. 8.200.000,00 1.261.320,79 9.461.320,79  
  
  
València, 6 maig de 2021.- El conseller d'Hisenda i Model Econòmic: Vicent Soler i Marco.